**ПРОТОКОЛ № 21**

Днес, 03.09.2022 г. от 12,45 ч., се проведе заседание на Районна избирателна

комисия 21 Избирателен район – Сливенски при произвеждане на избори за народни представители на 02 октомври 2022 г.

Заседанието се откри в 12,45 часа, председателствано от Елизабет Кендерян.

Протокола се води от Фатме Мустафова – секретар на комисията.

НА ЗАСЕДАНИЕТО ПРИСЪСТВУВАТ 13 ЧЛЕНА: Елизабет Александрова Кендерян, Росица Василева Тодорова, Венета Стефанова Манолова-Драганова, Фатме Фикретова Мустафова, Драгомир Богомилов Драганов, Ана Георгиева Станкова, Минко Вичев Стефанов, Стелли Славова Стефанова, Николай Господинов Сандев, Севда Хюсеинова Османова, Тодор Димитров Тодоров, Атанас Иванов Митев, Сребрина Атанасова Ганушева.

ОТСЪСТВАТ: няма

Елизабет Кендерян: Колеги, имаме безпрецедентен казус относно: Приемане и обработка на секционните протоколи с резултатите от гласуването в СИК № 2120 00 055, за който сме информирали своевременно ЦИК и получихме указания и насоки за действие в настоящата ситуация.

Фатме Мустафова: Днес, след като бяхме уведомени за проблема в СИК № 212000055, знаете, се премина към гласуване с хартиени бюлетини, поради наличие на предпоставки за преустановяване на машинното гласуване при условия на непреодолими външни обстоятелства по чл.269 от ИК. В резултат на установената и описана в съответните констативни протоколи техническа неизправност, в края на изборния ден СИК установява, че са отпечатани три броя контролни разписки, от които не може да се определи отразения действителен вот. До спирането на машината в 10 ч. в тази секция са гласували 36 избиратели. Попълненият им протокол Приложение №84-НС-кр е изцяло сгрешен, тъй като в него са отразени и отчетени резултатите от хартиените бюлетини, следователно не е възможно да се коригира по определения ред. По-рано в изборния ден, при предаване на формулярите за смесеното гласуване в тази секция на председателя бяха дадени ясни указания как да се попълнят. Надявахме се на информацията от флаш паметта, но В ИП на РИК при прехвърляне на данните от флаш паметта с надпис „Флаш памет от машина с идентификационен № СНСА4Е1А00008292 на СИК №212000055 за ИП“ информацията не можа да бъде разчетена, както и втората флашка. Това обстоятелство се регистрира в дневника на ИП като извънредна ситуация.

След направените разисквания се оформи предложение за решение, което бе подложено на гласуване и комисията прие следното решение:

1. Да се извърши повторно преброяване на контролните разписки от гласуването с СУМГ с идент. № СНСА4Е1А00008292 от следните членове на РИК21- Сливен: Елизабет Кендерян – председател, Фатме Мустафова-секретар и Стелли Стефанова-член, съвместно с тримата приносители на протоколи (председател, зам-председател и секретар) на СИК № 2120 00 055.
2. Да се отчетат действителните гласове от машинното гласуване, подадени за кандидатските листи на партиите и коалициите и отчетат разпределението по преференции, за което да се състави констативен протокол, подписан от определените по т.1 членове на РИК, като се извърши и проверка на общия брой гласували по избирателен списък.
3. Да се предаде нов протокол Приложение № 84-НС/кр по установения съгласно Решение № 110-НС от 26.09.2022 г. ред, който след съставянето му да се подпише от председател, зам-председател и секретар на СИК № 2120 00 055.

ГЛАСУВАЛИ:13 - Елизабет Александрова Кендерян, Росица Василева Тодорова, Венета Стефанова Манолова-Драганова, Фатме Фикретова Мустафова, Драгомир Богомилов Драганов, Ана Георгиева Станкова, Минко Вичев Стефанов, Стелли Славова Стефанова, Николай Господинов Сандев, Севда Хюсеинова Османова, Тодор Димитров Тодоров, Атанас Иванов Митев, Сребрина Атанасова Ганушева.

„ЗА"- 13 и 0 - „ПРОТИВ".

Предложението бе прието с пълно мнозинство.

Поради изчерпване на дневния ред заседанието се закри в 01.00 ч.

**ПРЕДСЕДАТЕЛ:**

**/Елизабет Кендерян/**

**СЕКРЕТАР**

**/Фатме Мустафова/**